text: SNA teknaði nýggja bátahyl, sum liggur millum norðara grótkastið, har ferlulegan var og havnaøkið, har Tavan, fiskavirki, egningarskúrar, Føroya Bjór og Sjóðsavnið eru. Innanst móti bygdini móti vestri, har eisini víkingatoftirnar eru, er staðsett ein bygging, sum minnir um støddirnar í bygdini og gomlu neystabyggingini, sum eru eitt framhald frá verandi býlingi og oman á sjógv, inni í bátahylinum.
text: #000000
text: Ein stór trappa ’Fjørðutrappan’ er staðsett innast og tætt við Kirkjuna og rundkoyringina, ið leiðir borgaran oman og niðan millum sjóvarmála og bygdina. ’Fjørutrappan’ er ætlað sum eitt savningarstað fyri virksemi, sum skal koma í økinum á landi og sjógvi.
text: #000001
text: Í sambandi við at Landsverk gjørdi nýggjan veg gjøgnjum Leivíkar bygd, vóru nøkur neyst niðurtikin, sum stóðu nakað niðanfyri kirkjuna, áleið har sum rundkoyringin er í dag. Sum nógva staðni í Føroyum, eru tíðirnar broyttar og vóru hesi neyst ikki brúkt til neyst uppá gamla mátan, hvørs uppruni var at hýsa bátum, men sum er blivi meira vanligt, so vóru neystini brúkt til ymiskt annað.
text: #000002
text: Eisini hevur ein vardur bátahylur minkað um tørvin fyri einum neysti at draga bátin upp frá sjóvnum.
text: #000003
text: ’Neystini’ eru sostatt ikki neyst í gamla orðsins týdningi, men heldur eitt framhald av býlinginum omanfyri á Toftanesi og var ætlanin at nýtslan á hesum økinum, skuldi verða meira blandað, men tó passa til virksemi á landi kring bátahylin og til virksemi í bátahylinum eisini. M.a. eru staðsettir skúrar til goymslu v.m. av reiðskapi hjá bátum, framvið atløgusíðuni. ’Neystini’ innast móti ’Fjørðutrappuni’ eru ætlað til meira almenn endamál og eisini er havnaskrivstova staðsett í einu lonini, við útsýni yvir bátahylin.
text: #000004
text: Ein farleið ella promenada er teknað frá innsiglingini til bátahylin og runt bátahylin framvið atløgubryggjuni til innsiglingina á hinari síðuni. Atløgubryggja er gjørd úr azobétimbur.
text: #000005
text: Tað hevur verið eitt ynski frá politiskari síðu, at bátahylurin bleiv eitt stað, har fólk koma oman at práta og ganga, men eisini steðgaðu og kundu fáa nakað áhugavert at síggja.
text: #000006
text: Í tí sambandi varð hugsað inn list, sum skuldi staðsetast soleiðis at henda varð sjónlig frá rundkoyringini við kirkjuna (talan var um at seta list á endaveggin á almenna partinum við ’Fjørðutrappuna’), og tað tey, sum gingu á promenadun rund bátahylin, eisini kundu uppliva list á landi og møguliga á sjóvnum eisini.
text: #000007
text: Kumpassrósan á sunnara kistu við innsiglingina, var ein partur av hesi ætlan. Kumpassrósan var eitt samstarv millum SNA og Niels Paula Lamhauge, sniðgeva úr Syðrugøtu og útført av Guðri Poulsen, keramikara. Gelendari er gjørdur í Norðragøtu á verkstaðnum hjá Áway.
text: #000008
text: Kumpassrósan ímyndar gomlu høvuðsættirnar, norðan, sunnan, vestan og eystan og síðani hinar millumættirnar: útsynning, landsynning, útnyrðing, landnyrðing og síðani aftur millumættirnar av hesum.
text: #000009
text: Tølini á kumpassrósini umboða nýggju kumpassina við tølunum frá 0 – 360 stig, har 90 stig eru millum hvørja høvuðsætt.
text: #000010
text: Vit gera dreymar til arkitektur
text: #000011